stanford-oval/wikipedia huggingface dataset:
גאנביה
הערות שוליים

↑  Spedini, Gabriella; Fuciarelli, Maria; Rickards, Olaga (ביוני 1980). "Blood polymorphism frequencies in the Tofinu, the "Water Men" of Southern Benin". Anthropologischer Anzeiger. 38 (2): 121–130. PMID 7425589. {{cite journal}}:  (עזרה)
1 2  "Ganvie, Benin - Unique Places Around the World". WorldAtlas (באנגלית). 3 באוגוסט 2017. ארכיון מ-2017-08-03. נבדק ב-2020-03-04. {{cite web}}:  (עזרה)
↑  "Site Lacustre de Ganvié - UNESCO World Heritage Centre". ארכיון מ-2019-09-13. נבדק ב-2019-12-26.
ג'ימי סלייד

| --- | --- |

 לידה:  2 באוקטובר 1927 אטלנטה, ארצות הברית 
 פטירה:  16 במאי 2008 (בגיל 80) Hanson, ארצות הברית 
 מקום קבורה:  Forest Hills Cemetery 
 מדינה:  ארצות הברית 
 תקופת הפעילות:  1948–2008 (כ־60 שנה) 
 בן או בת זוג:  מל וינקלר (1969–2008) 
 פרסים והוקרה:  מלגת גוגנהיים (2003) 
 פרופיל ב-IMDb
 
ג'ימי סלייד (באנגלית:  Jimmy Slyde‏; 2 באוקטובר 1927, אטלנטה, ג'ורג'יה, ארצות הברית – 16 במאי 2008, האנסון, מסצ'וסטס, ארצות הברית), נולד תחת השם ג'יימס טיטוס גודבולט, היה רקדן סטפס אשר נחשב לפורץ דרך בתחומו ונודע בכינויו "מלך הסליידס". נודע בזכות סגנונו החדשני ששילב ריקוד סטפס עם ג'אז.
ביוגרפיה

סלייד נולד באטלנטה, ג'ורג'יה בשם ג'יימס טיטוס גודבולט (באנגלית: James Titus Godbolt). משפחתו עברה לבוסטון ובה גדל. הוא הושפע מביל רובינסון והחל ללמוד סטפס בקונסרבטוריון למוזיקה של ניו אינגלנד עם סטנלי בראון בגיל 12. בתחילה, הופיע סלייד עם שותף לריקודים תחת השם "האחים סלייד". בשלהי שנות ה-40 של המאה ה-20 יצא בלווי להקה לסיבוב הופעות חיות במועדונים לצד אמני ג'אז נודעים כגון דיוק אלינגטון וקאונט בייסי. הוא נחשב לפורץ דרך בתחום הסטפס בשל סגנונו החדשני ושילוב מוזיקת ג'אז בריקוד. במהלך שנות ה-60, עקב צניחה בביקוש בשוק העבודה לרקדני סטפס, וסלייד עבר להתגורר בפריז והופיע ברחבי אירופה במשך 6 שנים.
במהלך שנות ה-80 חלה עליה בפופולריות של סלייד ברחבי ארצות הברית. הוא הופיע במספר סרטים ובכללם "מועדון הכותנה", "טאפ" וכן בתוכניות טלוויזיה שונות. ב-1989 היה סלייד מועמד לפרס טוני לרגל השתתפותו במחזמר שחור וכחול שהוצג בברודוויי.
במרוצת השנים קיבל סלייד הכרה ופרסים נוספים וביניהם תואר דוקטור לשם כבוד מטעם אוניברסיטת אוקלהומה.
ג'ימי סלייד, המשיך להופיע וללמד בארצות הברית בשנותיו המאוחרות כאשר הדגיש את חשיבות ההתמחות בצעדים הבסיסיים תוך שימוש רב בהחלקות ("סליידס"). הוא הלך לעולמו ב-2008 כשהוא בן 80.
גיבור ברית המועצות

| --- | --- |

 פרטים
 מדינה:  ברית המועצות ברית המועצות
 סוג:  עיטור צבאי ואזרחי
 למען:  גבורה בשדה הקרב או בפעילות למען המולדת
 נוסד:  1934
 בוטל/פורק:  1991
 הוחלף ב:  גיבור הפדרציה הרוסית
 הענקות
 הוענק לראשונה:  1936
 הוענק לאחרונה:  1991 
 סה"כ הוענקו:  12,583
 הוענקו לאחר המוות:  2,173
 היררכיה
 עיטור מקביל:  גיבור העמל הסוציאליסטי
גיבור ברית המועצות (ברוסית: Герой Советского Союза) הוא תואר כבוד שהיה העיטור הגבוה בברית המועצות. הוא הוענק לראשונה בשנת 1934 לטייסים שהשתתפו במבצע הצלה של האונייה צ'ליוסקין.
היסטוריה

תחילה כלל התואר קבלת דיפלומה מהוועד הפועל המרכזי של ברית המועצות בלבד. הטייסים שקיבלו את ההענקה הראשונה קיבלו גם את עיטור לנין. ב-29 ביולי 1936 הוחלט שהענקת עיטור לנין בנוסף לדיפלומה תהיה נוהג קבוע. ב-1 באוגוסט 1939 הוחלט להעניק למקבלי התואר גם את מדליית "כוכב הזהב". באותו צו סוכם על אפשרות להענקת התואר מספר פעמים. למקבלי התואר בפעם השנייה הוחלט להציב פסל במקום לידתם. למקבלי תואר בפעם השלישית הוחלט על הקמת פסל ליד "ארמון הסובייטים" במוסקבה (ארמון זה לא הוקם מעולם ולכן הפסל הוקם בשטח הקרמלין).
המדליה הוענקה לחיילים ואזרחים כאחד והיא הייתה אות ההצטיינות הגבוה ביותר בברית המועצות. המקבילה האזרחית היא "גיבור העמל הסוציאליסטי". מקבל התואר "גיבור ברית המועצות" היה זכאי למדליית כוכב הזהב, תעודה מהפריסידיום של הסובייט העליון ועיטור לנין. הייתה אפשרות לקבל את המדליה יותר מפעם אחת. אם האדם היה זכאי לתואר בפעם השנייה, הוא לא היה מקבל שוב את עיטור לנין, אלא רק את המדליה.
תואר גיבור ברית המועצות הוענק 4 פעמים לשני אנשים: מנהיג ברית המועצות ברז'נייב והמצביא מרשל ז'וקוב.
3 פעמים הוענק התואר למרשל סמיון בודיוני ולשני טייסי חיל האוויר הסובייטי איוואן קוז'דוב ואלכסנדר פוקרישקין - אלופי ההפלות של הצבא האדום (ושל בעלות הברית בכלל) במהלך מלחמת העולם השנייה. קוז'דוב הפיל 62 מטוסים גרמניים ופוקרישקין - 59.
בנוסף לכך,  ערים, מבצרים ומקומות דומים יכלו לקבל את התואר "גיבור" כמו למשל "מוסקבה, עיר גיבורה". בסך הכל היו 13 הענקות מסוג זה.
על הגבורה במהלך מלחמת החורף התואר הוענק ל-412 אנשים נוספים. בסך הכל, לקראת תחילת 1941 הוענק התואר ל-626 אנשים, מהם 3 נשים ו-5 אשר קיבלו את התואר פעמיים.
במהלך מלחמת העולם השנייה הוענקו 11,657 תארים (91.2%) מסך ההענקות. מסך ההענקות, 14 הוענקו לחיילי צבאות בנות ברית. בסך הכול 44 מקבלי התואר לא היו אזרחי ברית המועצות.
בשנת 1961, לאחר שרמון מרקדר השתחרר מ-20 שנות מעצר בכלא המקסיקני בעקבות רצח לאון טרוצקי, הוענק לו תואר גיבור ברית המועצות. החל משנות ה-70 החלה הענקת התואר למנהיגים פוליטיים וצבאיים של המדינה לכבוד יובל כמתנת יום הולדת מהמדינה.
מתוך 12,583 מקבלי המדליה 2,047  (לפי מקורות אחרים - 1,583) הם יהודים. לרובם הוענק העיטור על גבורתם במהלך מלחמת העולם השנייה, שישה מתוכם אף עלו לישראל.
לאחר התפרקות ברית המועצות, הוחלט על הענקת התואר גיבור רוסיה. ל-4,503 גיבורי ברית המועצות הוענק תואר גיבור רוסיה.
ראו גם

רשימת יהודים גיבורי ברית המועצות, רוסיה, העמל הסוציאליסטי ובעלי כל שלוש דרגות עיטור התהילה
גיבור גיטרה

"גיבור גיטרה" הוא המיני-אלבום הראשון של הזמר הישראלי רם אוריון. את האלבום הוציאה לאור בשנת 2004 חברת התקליטים נענע דיסק. "חיוך קטן" ו"רינגטון" הן הרצועות היחידות שהופקו להן וידאו קליפים. הוא פורסם בפורמט תקליטור בלבד, ולא יצא בפלטפורמות הסטרימינג, כמו ספוטיפיי ואפל מיוזיק. כל ארבעת השירים נכללו כרצועות 9–12 באלבום "כן", שפורסם ב-2007.
רשימת רצועות

| גיבור גיטרה> מס' | גיבור גיטרה> שם | גיבור גיטרה> משך | גיבור גיטרה>  | גיבור גיטרה>  | גיבור גיטרה>  | גיבור גיטרה>  | גיבור גיטרה>  | גיבור גיטרה>  | גיבור גיטרה>  |
| --- | --- | --- | --- | --- | --- | --- | --- | --- | --- |
| 1. | גיבור גיטרה  | 5:08 |  |  |  |  |  |  |  |
| 2. | חיוך קטן  | 1:57 |  |  |  |  |  |  |  |
| 3. | מוות  | 3:45 |  |  |  |  |  |  |  |
| 4. | רינגטון  | 3:43 |  |  |  |  |  |  |  |
הערות שוליים

↑  הקליפ של חיוך קטן, יוטיוב
↑  Ringtone by Ram Orion, יוטיוב
| רם אוריון |
| --- | --- |
אלבומי אולפן: כן • האחרון • Inballance • גרמנים באוגנדה
מיני-אלבומים: גיבור גיטרה • קר
אלבומי הופעה: לייב טריו
ערכים קשורים: הפה והטלפיים
ג'ימי ניוטרון

ערך זה עוסק בסרט הנפשה משנת 2001. אם התכוונתם לסדרת הטלוויזיה, ראו .
| --- | --- |

עטיפת ה-DVD העברית, 2001
 בימוי:  ג'ון א. דייויס 
 הופק בידי:  סטיב אודקרק ג'ון א. דייוויס אלבי הכט
 תסריט:  דיוויד וייס, סטיב אודקרק 
 עריכה:  גרגורי פרלר ג'ון פרייס
 מדבבים:  דבי דריברי פטריק סטיוארט מרטין שורט רוב פולסן ג'פרי גרסייה פרנק ווקר קרולין לורנס קריסטל סקיילס
 מוזיקה:  ג'ון דבני
 צילום:  סטיב קולב כריס שרוד
 מדינה:  ארצות הברית
 חברת הפקה:  סרטי סרטי פרמאונט
 חברה מפיצה:  סרטי ניקלודיאון אולפני האנימציה של ניקלודיאון O Entertainment DNA Productions
 שיטת הפצה:  וידאו על פי דרישה 
 הקרנת בכורה:  21 בדצמבר 2001
 משך הקרנה:  82 דקות
 שפת הסרט:  אנגלית
 סוגה:  מדע בדיוני, קומדיה, בידור, פנטזיה.
 תקציב:  $30,000,000
 הכנסות:  $103,000,000
 הכנסות באתר מוג'ו:   jimmyneutron
 סרט הבא:  ג'ימי ניוטרון 
 תרגום לעברית:  ישראל אובל
 אתר רשמי
 דף הסרט ב־IMDb
 
ג'ימי ניוטרון (באנגלית: Jimmy Neutron: Boy Genius) הוא סרט הנפשה ממוחשבת אמריקאי משנת 2001, שהופק על ידי סרטי פרמאונט. בהשראת הסרט הופקה סדרת הטלוויזיה "ג'ימי ניוטרון" ששודרה בערוץ ניקלודיאון.
הסרט היה מועמד לפרס אוסקר לסרט המונפש הטוב ביותר, אך הפסיד לסרט "שרק".
בארץ, הסרט לא יצא לקולנוע, ויצא רק ל-DVD בהפצת פורום פילם, עם תרגום עברי.
תקציר העלילה

לאחר שחייזרים חטפו את כל ההורים שעל כדור הארץ, ג'ימי ניוטרון וחבריו בונים חללית ויוצאים למסע להצלתם.
גיבור בעננים

| --- | --- |

 בימוי:  אביעד קידר
 הופק בידי:  מיקי רבינוביץ, משה אדרי, לאון אדרי
 תסריט:  ערן בן יעקב (ערן ב.י)
 עריכה:  נמרוד גולדשטיין
 שחקנים ראשיים:  יובל שם-טוב, שי ורועי, עודד פז, ורד פלדמן, לירית בלבן
 צילום:  אמנון זליאט
 מדינה:  ישראל ישראל
 הקרנת בכורה:  2018 
 משך הקרנה:  84 דקות
 שפת הסרט:  עברית
 סוגה:  סרט הרפתקאות, סרט קומדיה, סרט מוזיקלי
 דף הסרט ב־IMDb
 
גיבור בעננים הוא סרט הרפתקאות, קומי ומוזיקלי לילדים בבימויו של אביעד קידר, אשר יצא לאקרנים ב-30 ביולי 2018. את הסרט הפיקו לייט סטרים ישראל - מיקי רבינוביץ, הילה הפקות וחברת סרטי יונייטד קינג.
עלילה

בכפר טפליקוקו, שממוקם מעל העננים ואחראי על ייצור העננים והגשם בכל העולמות, מופרת השלווה. מלכת החול מגיעה ומציבה אולטימטום בפני הדורפינים (תושבי הכפר הכחלחלים) לפיו יש להם שלושה ימים לארוז את חפציהם ולהסתלק מן הכפר, אחרת תהפוך את כל יושביו לפסלי חול. מבוהלים ומפוחדים פונים הדורפינים אל הנביאה שלהם גאיה שמזכירה להם את סיפור העבר של הכפר, והנבואה המתנוססת בליבו - "כשסכנה גדולה מאיימת על הכפר, חפשו בן אנוש גיבור. בזריזות ידיו וקסמו יעמוד בפני הרשע, ומים היוצאים מהלב יסירו הקללה".
אל המשימה "מתנדבים" בעל כורחם דיבל הפחדן ודובל הטיפש שיוצאים למסע בעולם בני האדם במטרה לאתר את הגיבור המיוחל. לאחר כמה היתקלויות משעשעות מזהים השניים שלט הופעה של "יובל המבולבל" ובו סמלו של יובל - כוכב. אותו הסמל שמתנוסס בלב הנבואה בכפר על בליו, הגיבור שהציל את הכפר בעבר. מכך מסיקים השניים כי זהו הגיבור אותו נשלחו למצוא. בנחישותם הם מצליחים לגייס את "יובל המבולבל" למשימה מתוך אמונה שהוא הגיבור שיחזיר את השמחה והאושר אל הכפר.
דמויות

| דמות | שם השחקן/ית | תיאור הדמות |
| --- | --- | --- |
| יובל המבולבל | יובל שם-טוב | גיבור הסרט |
| דיבל | רועי ארז | אחיו של דובל, פחדן |
| דובל | שי לוי | אחיו של דיבל, טיפש |
| שמבלול | עודד פז | מנהיג הדורפינים שאחראי עליהם ליצור עננים בכל מיני צורות על ידי מכונת העננים |
| גאיה הנביאה | ורד פלדמן | הנביאה היפה בטפליקוקו אשר שולחת את דיבל ודובל למצוא את יובל המבולבל שיהיה הגיבור שיציל אותם ממלכת החול |
| מלכת החול | לירית בלבן | הרעה של הסרט, רצתה להעלים את העננים ולסלק את הדורפינים כנקמה על שעננים הרסו מסיבת היומלדת בילדותה, בסוף הסרט היא חוזרת בתשובה |
| זולטאר | אורי עטיה | המשרת של מלכת החול |
| פיצי הענק | אסף דגני | ענק מפלצתי וקרח בעל זקן אשר גר במערת הענק ותופס מסיגי גבול אשר רוצים לקחת את החרב שתהפוך את הגיבור לחזק |
| פיקו | ליאור דטאוקר | חייזר מכוכב פיקוללה אשר מופיע כאורח כאשר יובל קנה ממנו גלידה, לא מדבר בסרט |
ג'רום בואטנג

ג'רום אגיינים בואטנג (בגרמנית: Jérôme Agyenim Boateng; נולד ב-3 בספטמבר 1988 בברלין המערבית) הוא כדורגלן גרמני המשחק בעמדת הבלם בל.א.ס.ק. לינץ. בואטנג שיחק בעבר גם בנבחרת גרמניה, במדיה ערך 76 הופעות וזכה במונדיאל 2014.
בואטנג נודע במשחקו המגוון ויכולתו לשחק גם כמגן ימני, ביכולת התיקול ובקריאת המשחק שלו. בואטנג זכה במהלך הקריירה בתארים רבים, העיקריים שבהם הם זכייה בליגת האלופות בעונת 2012/13 שהייתה חלק מטרבל היסטורי של באיירן מינכן, וזכייה עם נבחרת גרמניה במונדיאל 2014. בשנת 2016 נבחר בואטנג ככדורגלן השנה בגרמניה.
בואטנג נולד לאם גרמניה ולאב מגאנה, והוא אחיו למחצה (מאביו) של קווין-פרינס בואטנג המשחק במדי נבחרת גאנה.
קריירת מועדונים > הרטה ברלין והמבורג

בואטנג החל את הקריירה שלו בטניס בורוסיה ברלין כאשר היה בן שש, ובגיל 13 עבר לקבוצת הנוער של הרטה ברלין. בואטנג ערך את הופעת הבכורה שלו בקבוצת הבוגרים של הרטה ברלין ב-31 בינואר 2007 במשחק מול הנובר 96, ועד לתום העונה ערך עשר הופעות ליגה. בסיום אותה העונה עבר להמבורג תמורת סכום משוער של 1.1 מיליון אירו. בהמבורג שיחק בואטנג במשך שתי עונות מוצלחות, בהן היה לאחד משחקני ההגנה המרכזיים של המועדון, עמו העפיל לחצי גמר גביע אופ"א בעונת 2008/2009 ולחצי גמר הליגה האירופית, המפעל שהחליף את גביע אופ"א, בעונת 2009/2010. הצלחתו לא נעלמה ממועדונים גדולים ומעיניו של יואכים לב, מאמן נבחרת גרמניה, שהזמין אותו לסגל הגרמני למונדיאל 2010.
קריירת מועדונים > מנצ'סטר סיטי

ב-5 ביוני 2010 הודיעה הנהלת מנצ'סטר סיטי כי החתימה את בואטנג על חוזה לחמש שנים, תמורת סכום משוער של 10.4 מיליון לירה שטרלינג. בואטנג ערך את הופעת הבכורה שלו בקבוצה במשחק אימון מול ולנסיה, ושיתף פעולה בהגנת הקבוצה עם מיקה ריצ'רדס. בואטנג החמיץ את תחילת עונת 2010/11 בגין פציעה בברך שמאל, וחזר לערוך את הופעת הבכורה הרשמית שלו במנצ'סטר סיטי בסוף ספטמבר 2010, בניצחון 0–1 על צ'לסי. בואטנג ערך בכורה במסגרת הליגה האירופית לאותה עונה בתיקו 1-1 מול יובנטוס. בואטנג זכה עם מנצ'סטר סיטי בסוף עונה בגביע ה-FA, על אף שלא נכלל בסגל למשחק הגמר, בו ניצחה מנצ'סטר סיטי 0–1 את סטוק סיטי. בואטנג לא זכה להצלחה במדי מנצ'סטר סיטי, ובעונת הבכורה שלו במועדון ערך 16 הופעות ליגה בלבד.
קריירת מועדונים > אולימפיק ליון

ב-1 בספטמבר 2021 חתם בואטנג לשנתיים באולימפיק ליון. ב-12 בספטמבר ערך את הופעתו הבכורה נגד שטרסבורג. בעונת 2021/22 בואטנג היה חלק מרכזי בליון, וסיים עמה במקום השמיני בליגה. בעונת 2022/23 ערך בואטנג 8 הופעות בלבד, ועם תום חוזהו שוחרר מהקבוצה.
קריירת מועדונים > סלרניטנה

ב-2 בפברואר 2024 חתם בסלרניטנה מהסרייה א' עד לסוף עונת 2023/24, לאחר שבמשך חצי עונה לא שיחק כדורגל. בואטנג ערך שבע הופעות ליגה עד לסיום העונה, אך סבל מפציעות ולא הצליח למנוע את נשירתה של סלרניטנה לסרייה ב'.
קריירת מועדונים > ל.א.ס.ק. לינץ

במאי 2024 חתם בואטנג על חוזה לשתי עונות בל.א.ס.ק. לינץ מהבונדסליגה האוסטרית.
נבחרת לאומית

בואטנג שיחק בכל נבחרות גרמניה הצעירות. בשנת 2007 השתתף באליפות אירופה עד גיל 17, ממנה הודחה גרמניה בחצי הגמר על ידי הנבחרת המקבילה של יוון. בשנת 2009 זכה בואטנג עם נבחרת גרמניה בכדורגל עד גיל 21 באליפות אירופה בכדורגל עד גיל 21 - 2009, לאחר ניצחון 0–1 בגמר על הנבחרת המקבילה של אנגליה.
בואטנג ערך את הופעת הבכורה שלו בנבחרת גרמניה הבוגרת ב-10 באוקטובר 2009 נגד רוסיה, אך הורחק מהמגרש לאחר שספג כרטיס צהוב שני. במונדיאל 2010 שיחק בואטנג במדי גרמניה נגד אחיו, קווין-פרינס בואטנג, שהופיע במדי גאנה. זו הפעם הראשונה בתולדות המונדיאל שבה שני אחים מייצגים נבחרות שונות ומשחקים זה נגד זה. בואטנג הציג יכולת גבוהה לאורך כל המונדיאל, והחל לפתוח בהרכב בניצחון 1–4 על נבחרת אנגליה בשמינית הגמר, בניצחון 0–4 על נבחרת ארגנטינה ברבע הגמר, ובהפסד 0–1 לנבחרת ספרד בחצי הגמר. במשחק על המקום השלישי, בו ניצחה גרמניה 2–3 את נבחרת אורוגוואי, בישל בואטנג את השער השני של גרמניה למרסל ינסן. לאחר המונדיאל בואטנג המשיך ליטול חלק בהרכב נבחרת גרמניה במוקדמות יורו 2012, ובטורניר יורו 2012 עצמו, פתח בארבעה מחמשת משחקיה של גרמניה, שהודחה בחצי הגמר על ידי נבחרת איטליה.
במוקדמות מונדיאל 2014 המשיך בואטנג לשחק בקביעות, וכך גם במונדיאל 2014 עצמו, בו פגש שוב את אחיו קווין פרינס בואטנג ששיחק בנבחרת גאנה. בואטנג וגרמניה הציגו יכולת גבוהה לאורך כל המונדיאל, והביסו 0–4 את נבחרת פורטוגל בשלב הבתים, ובהמשך ניצחו 0–1 את נבחרת צרפת ברבע הגמר, והציגו תצוגת תכלית מרשימה בניצחון 1–7 על נבחרת ברזיל המארחת, במשחק שנודע כמינייראסו, בו בואטנג שיחק 90 דקות. בגמר מונדיאל 2014 בואטנג וגרמניה ניצחו 0–1 את נבחרת ארגנטינה לאחר הארכה, וזכו במונדיאל. בואטנג נחשב לאחד המצטיינים במשחק הזה יחד עם שותפיו להגנה מאטס הומלס, פיליפ לאם ובנדיקט הובדס, לאחר שניצח 83 אחוז מהמאבקים שלו וביצע עבירה אחת בלבד. מרבית אנשי התקשורת בחרו בבואטנג כאיש המשחק של גמר המונדיאל, אך התואר הרשמי ניתן לבסוף למריו גצה, שהבקיע את שער הניצחון לגרמניה.
בואטנג המשיך לאייש את ההרכב הגרמני גם במוקדמות יורו 2016. ביורו 2016 עצמו בואטנג הציג יכולת גבוהה, והבקיע שער בבעיטת יעף בניצחון 0–3 על נבחרת סלובקיה בשמינית הגמר. שער זה היה הראשון של בואטנג במדים הלאומיים.
במוקדמות מונדיאל 2018 נעדר בואטנג מחלק מהמשחקים בגין פציעות, אך היה חלק מקמפיין מושלם של גרמניה, שלא שמטה אפילו נקודה אחת, והעפילה למונדיאל בקלות. בואטנג זומן לסגל של נבחרת גרמניה למונדיאל 2018, על אף שנפצע בשלהי עונת 2017/18 של באיירן מינכן. במשחק הראשון בשלב הבתים במונדיאל, שיחק בואטנג 90 דקות בהפסד 0–1 לנבחרת מקסיקו. במשחק השני, בו ניצחה גרמניה 1–2 את נבחרת שוודיה, הורחק בואטנג בכרטיס אדום בדקה ה-82 במצב של 1-1, והחמיץ את המשחק השלישי, בו הפסידה גרמניה 0–2 לנבחרת דרום קוריאה. בואטנג וגרמניה הודחו מהמונדיאל כבר בתום שלב הבתים. בואטנג המשיך לשחק מספר משחקים במדי נבחרת גרמניה לאחר האכזבה במונדיאל 2018, וב-5 במרץ 2019 התבשר על ידי המאמן יואכים לב כי במסגרת התחדשות הנבחרת לעתיד, הוא לא ילבש יותר את המדים הלאומיים, בדומה לשני שחקנים נוספים, תומאס מולר ומאטס הומלס. בואטנג אפוא סיים קריירה בינלאומית של עשור עם 76 הופעות בינלאומיות בהן הבקיע שער אחד.
מחלוקת ציבורית

במאי 2016 התבטא אלכסנדר גולנד, פוליטיקאי ממפלגת הימין הקיצוני אלטרנטיבה לגרמניה, כלפי בואטנג בצורה גזענית, לאחר שזה נכלל בסגל נבחרת גרמניה ליורו 2016. גאולנד אמר כי "אנשים חושבים שהוא שחקן כדורגל טוב, אבל לא היו רוצים בו כשכן", ובכך רמז למוצאו הגנאי של אביו של בואטנג. בעקבות כך נעור בגרמניה דיון ציבורי בנושא בשל התנגדות רחבה לביטויים שכאלה. אפילו בקרב מפלגתו של גאולנד עוררה התבטאות זו התנגדות.
חיים אישיים

בואטנג מאורס מספר שנים לחברתו שרין סנלר, ולהם תאומות. הזוג נפרד לתקופה של שנתיים אך התאחד מחדש.
תארים

הגביע האנגלי (1): 2010/11
אליפות גרמניה (9): 2012/13, 2013/14, 2014/15, 2015/16, 2016/2017, 2017/18, 2018/19, 2019/20, 2020/21
הגביע הגרמני (5): 2012/13, 2013/14, 2015/16, 2018/2019, 2019/2020
ליגת האלופות: 2013,  2019/2020
הסופר קאפ האירופי: 2013, 2020
אליפות העולם לקבוצות כדורגל 2013, 2020
הסופר קאפ הגרמני (4): 2012, 2016, 2017, 2020
מונדיאל 2014
אליפות אירופה בכדורגל עד גיל 21 - 2009
פרס מדליית פריץ ואלטר עד גיל 19: מדליית ארד, 2007
נבחרת הטורניר של יורו 2016
כדורגלן השנה בגרמניה: 2016
גיבור זמננו (סדרת טלוויזיה)

| --- | --- |
 מבוסס על:  גיבור זמננו 
 סוגה:  סרט דרמה 
 יוצרים:  סנטרל פרטנרשיפ 
 כותבים:  אירקלי קווירקיאדזה 
 בימוי:  אלכסנדר קוט 
 שחקנים:  איגור פטרנקו (Pechorin)  סרגיי ניקוננקו  Elvira Bolgova  אוונגרד ליאונטייב  יורי קולוקולניקוב  Evgeniya Loza 
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  6 
 הפקה
 מפיק:  רובן דישדישיאן, יורי מורוז 
 חברת הפקה:  סנטרל פרטנרשיפ 
 מוזיקה:  יורי קרסאווין 
 שידור
 תקופת שידור מקורית:  5 ביוני 2007 – 8 ביוני 2007 
 קישורים חיצוניים
 דף התוכנית ב-IMDb
 
גיבור זמננו (ברוסית: «Герой нашего времени») היא סדרת טלוויזיה היסטורית רוסית בבימויו של אלכסנדר קוט ומהווה עיבוד לרומן באותו השם מאת מיכאיל לרמונטוב.
רקע

"גיבור זמננו" היא היצירה המרכזית בפרוזה של מיכאיל לרמונטוב, שבדרכו יוצר רומן המורכב מכמה עלילות, תוך שילוב קולות שונים, כל זאת כדי לחשוף ולחדור, לקלף פיסה אחר פיסה מעורו של הגיבור, ולהגיע למקומות האפלים שבהם העונג והצער חד הם.
עלילה

שנת 1837. בעיצומה של מלחמת הקווקז המתישה, הקצין הצעיר גריגורי פצ'ורין נשלח לגלות בשירות צבא האימפריה הרוסית בקווקז בגלל השתתפות לא חוקית בדו-קרב. פצ'ורין נאלץ להשתתף באופן בלתי מודע באירועים המתפתחים במהירות - קרב עם מבריחים, חטיפת נסיכה צ'רקסית צעירה, דו-קרב נוסף וכאשר נדמה שהעולם כולו פונה נגד פצ'ורין, הוא ממשיך את מסעו לבדו — כגיבור, תוצר הזמן החדש.
שחקנים ודמויות

איגור פטרנקו — גריגורי פצ'ורין
יורי קולוקולניקוב — גרושניצקי
אוונגרד לאונטייב — הרופא ורנר
סרגיי ניקוננקו — מקסים מקסימיץ'
אלווירה בולגובה — ורה
יבגניה לוזה — הנסיכה הצ'רקסית מרי
אנדריי מרזליקין — פורוצ'יק סמיון
בנדיקוט חום דרומי

| בנדיקוט חום דרומי |
| --- | --- |
 בנדיקוט חום דרומי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בנדיקוטאים
משפחה:: בנדיקוטיים
סוג:: בנדיקוט קצר-חוטם
מין:: בנדיקוט חום דרומי
שם מדעי
 Isoodon obesulus ‏שו, 1797
תחום תפוצה
    תת המין obesulus   תת המין peninsulae   תת המין fusciventer 

בנדיקוט חום דרומי (שם מדעי: Isoodon obesulus; מוכר גם בכינוי האבוריג'יני קוונדה), הוא מין כיסאי בסוג בנדיקוט קצר-חוטם שמצוי בעיקר בחופים הדרומיים של יבשת אוסטרליה. הוא תואר מדעית בשנת 1797 על ידי הזואולוג האנגלי ג'ורג' שו (אנ') ולו 3 תת-מינים. זהו המין הבינוני בסוג; הוא קטן מבנדיקוט חום צפוני וגדול מבנדיקוט זהוב.
תיאור

הבנדיקוט הדרומי הוא כיסאי קרקעי קטן למדי שדומה בגודלו ובצורתו לחולדה גדולה; מבנה גופו קומפקטי, מוצק ושמנמן, ראשו חרוטי וחרטומו המחודד הוא הקצר ביותר מבין הבנדיקוטים. פלג גופו האחורי מפותח ושרירי יותר מהקדמי. אוזניו קצרות ומעוגלות, עיניו ואפו קטנים, זנבו קצר ודקיק וטפריו ארוכים וחדים.
אורכו הכולל של הבנדיקוט הדרומי 40–61 סנטימטרים ומשקלו עד 1.2 קילוגרם, כאשר הבנדיקוטים באיים נוטים להיות גדולים מהבנדיקוטים ביבשת. הזכר גדול וכבד משמעותית מן הנקבה. הכיס של הנקבה תלוי על הבטן, מכיל 8 פטמות מסודרות במעגל חלקי ופתחו בין הרגליים האחוריות; תכונה זאת אופיינית לכיסאים שחופרים באדמה, ומונעת כניסת עפר ופסולת לתוכו.
הפרווה של הבנדיקוט גסה וזיפית. צבעה הכללי נע בין חום קפה מבריק לחום-אפרורי או חום-צהבהב, והיא שזורה בשיער שחור, חום, צהוב, כתמתם, לבן ואפור שמעניק לה מראה מחוספס. באזור המותניים היא נוטה לצהבהב, זהוב או כתמתם. הצד התחתון בהיר יותר מהעליון ונע בין אפרפר ללבן-שמנת. הראש בצבע אפרורי כהה והלוע לבן בוהק.
מתחת לאוזניים, יש לבנדיקוט בלוטות ריח שמתנפחות בעיקר בעונת הרבייה, והן משחררות הפרשה דביקה בכמות ניכרת כאשר הוא נרגש או נרגז.
תפוצה וסביבת מחיה

הבנדיקוט הדרומי אנדמי לאוסטרליה; טווח התפוצה ההיסטורי שלו השתרע בעבר לאורך החוף הדרומי והמזרחי של היבשת, אולם כיום הטווח מפוצל ומקוטע, כאשר האוכלוסיות העיקריות נותרו בעיקר בדרום-מערב אוסטרליה המערבית ודרום ויקטוריה, עם כיסים קטנים בדרום ניו סאות' ויילס ודרום-מזרח אוסטרליה הדרומית (חצי האי אייר).
שרידים לטווח ההיסטורי בחוף המזרחי נותרו במזרח ניו-סאות' ויילס, סביב טריטוריית הבירה האוסטרלית, ובצפון-מזרח קווינסלנד (בעיקר חצי האי כף-יורק). מסיבה זאת, השם הרשמי של המין אינו מדויק שכן הוא מצוי גם בצפון ביבשת. קיימות אוכלוסיות משמעותיות של בנדיקוטים דרומיים על מספר איים בדרום היבשת: טסמניה, אי הקנגורו, ארכיפלג נויץ, האי דאו, ומספר איים במצר בס.
בית הגידול של הבנדיקוט הדרומי מורכב מפסיפס של בתה, חורש ים-תיכוני, יער אקליפטוס פתוח, כתמי מרעה ויער גדותיים על שפת ביצות ונהרות. המין מגלה העדפה לאזור עם צמחייה קרקעית סבוכה שמסתירה אותו מטורפיו הרבים; כמות המשקעים היא גורם נוסף המשפיע בבחירת בית הגידול.
אקולוגיה

הבנדיקוט הדרומי הוא פעיל לילה מובהק שיוצא ממקום מחבואו כשעה לאחר השקיעה; את שעות היום הוא מבלה בשינה בקן עשבוני מוסתר היטב שבנה לעצמו תחת כיס סבך או שורשי עץ. מתוך 6–8 שעות פעילות במשך הלילה, הבנדיקוט מבלה רק 8 דקות בטיפוח והיתר מוקדש לחיפוש אחר מזון. הבנדיקוט פעיל בגפו רוב הזמן, והוא חי בטריטוריה קבועה בגודל 1–5 דונם שמסומנת באמצעות בלוטות ריח.
כיתר קרוביו, מדובר במין טריטוריאלי במיוחד שמגלה אגרסיביות רבה כלפי פולשים מאותו הזוויג. בקרבות בין זכרים, הזכר הדומיננטי קופץ על גבו של היריב ותולש את שערו בשיניו ובטפריו עד שהלה יימלט מהשטח; העימותים הללו גורמים לנשירת שיער באזור הגב, אולם העור העבה מגן מפני פציעות פנימיות. הבנדיקוט קולני למדי (בפרט בעונת הרבייה או במפגש עם יריב), ורפרטואר הקולות שלו כולל ציוצים, צווחות, נהימות ועיטושים.
הבנדיקוט הוא אוכל-כל שניזון מחרקים, עכבישאים, תולעים, עשבים, פירות, שורשים, שרכים ופטריות. הוא משקיע זמן מועט בחיפוש אחר מים ומסתפק בלחות המתקבלת ממזונו.
הבנדיקוט מאתר את מזונו באמצעות חוש הריח המעולה שלו תוך כדי נבירה עם חוטמו המחודד בפסולת, וכאשר גילה פריט מזון הוא משתמש בטפריו החזקים על מנת להגיע אליו. במקרה הצורך, הוא רודף אחר טרף במהירות שמגיעה ל-14 קמ"ש. במחקרים במעבדה, נמצא שהבנדיקוט נמנע מאכילת צפרדעים, אך אינו בוחל בלטאות, אפרוחים קטנים ועכברים. במהלך החיפוש אחר מזון, הבנדיקוט חופר גומות חרוטיות באדמה בעומק 8 סנטימטרים לכל היותר.
הטורפים הטבעיים של הבנדיקוט בטבע הם דורסי לילה, נחשים, לטאות כוח ונמיות כיס. למרות חוש הריח המצוין, נמצא שהבנדיקוט אינו מקשר בין הריח לבין הטורף, דבר שהופך אותו לפגיע יותר לטריפה מכיסאים קטנים אחרים. באזורים מסוימים במזרח אוסטרליה, הבנדיקוט הדרומי מתחרה על מקורות המזון עם קרובו הבנדיקוט המזרחי שמשתייך לסוג אחר.
הרבייה מתרחשת בסמיכות לעונת הגשמים. ההיריון של הבנדיקוטית נמשך 12–15 ימים בלבד, לאחריהם היא ממליטה שגר של 2–5 ולדות. הגורים הזעירים והבלתי מפותחים מבלים בכיס 53 ימים ונגמלים בגיל 60 יום. מיד לאחר מכן, הבנדיקוטית יכולה להתעבר שוב, ובדרך זו היא ממליטה עד 4 פעמים מדי שנה. הגורים הופכים לעצמאיים זמן קצר לאחר הגמילה ומגיעים לבגרות בגיל 4–6 חודשים.
תוחלת החיים של הבנדיקוט בטבע עד 4 שנים ובשבי עד 6 שנים.
מצב

הבנדיקוט הדרומי היה נפוץ בעבר לאורך קו החוף הדרומי והמזרחי של יבשת אוסטרליה. הוא חווה כיווץ דרסטי בטווח התפוצה וירידה חמורה במספריו כתוצאה מהכנסת השועל האדום וחתול הבית על ידי המתיישבים האירופאים, כמו גם עקב שינויים במשטרי האש, המרת בתי גידול לשטחי מרעה וחקלאות.
אף על פי שהאיומים נותרו זהים לאורך השנים ומגמת האוכלוסייה של המין נותרה בירידה, כיום, הבנדיקוט הדרומי מסווג על ידי הרשימה האדומה של IUCN במצב השימור ללא חשש (LC), מאחר שטווח התפוצה שלו נותר רחב למדי ומספריו התאוששו בדרום-מערב ודרום-מזרח היבשת כתוצאה מפעולות של רשויות השימור האוסטרליות לדילול אוכלוסיות השועלים והחתולים. הבנדיקוט מצוי באזורים מוגנים רבים על קרקע ממשלתית או פרטית.
אומדן האוכלוסייה העולמי של המין 100,000-10,000 פרטים.
הערות שוליים

↑  בנדיקוט חום דרומי באתר הרשימה האדומה של IUCN
| --- | --- |
בקרת זהויות :  NLI: 987007291889005171 
בנדיקוט דרומי באוסטרליה המערבית.
בנדיקוט דרומי בפעילות לילית.
בנדיקוט דרומי ובטונג זנב-מברשת תרים אחר מזון בשמורת טבע.
ג'ימי מריט

| --- | --- |

ג'יימי מריט, 2008.
 לידה:  3 במאי 1926 פילדלפיה, ארצות הברית 
 פטירה:  10 באפריל 2020 (בגיל 93) פילדלפיה, ארצות הברית 
 מוקד פעילות:  ארצות הברית 
 סוגה:  ג'אז 
 כלי נגינה:  קונטרבס 
 פרסים והוקרה:  Pew Fellowship in the Arts (2016) 
 
ג'ימי מריט (באנגלית: Jymie Merritt;‏ 3 במאי 1926 - 10 באפריל 2020) היה נגן קונטרבס ג'אז אמריקאי, אשר השתתף ביצירת סגנון ההארד בופ. כמו כן היה נגן גיטרה בס בסגנון הרוק. גם בנו, מייק מריט, הוא בסיסט מוכר.